
# Конституция турында Большаков: Хокукый суверенитет санкцияләр аркасында кирәк

Илнең Төп документында милли Россия хокукының халыкара өстенлеген ныгытачаклар.

Конституциягә хокукый суверенитет турындагы төзәтмә кирәк, чөнки Россия инде берничә ел санкция шартларында яши. Бу хакта КФУның конфликтология кафедрасы мөдире, КФУ каршындагы иҗтимагый-сәяси һәм этноконфессиональ мәсьәләләр буенча эксперт советының җаваплы секретаре Андрей Большаков әйтте.


«Әгәр без халыкара хокукның милли [Россия] хокуктан өстен булуына мөмкинлек бирсәк, бу инде без Европа санкцияләре алдында капитуляциягә риза булабыз дигән сүз. Безгә бары тик кулларны күтәрергә һәм Көнбатышка биреләбез, дип әйтергә генә кала», - дип искәртте галим.


Ул бу төзәтмә иҗтимагый яктан хупланачак, чөнки бу халык һәм сәяси сыйныф мәнфәгатьләрендә булачак, диде.


Элегрәк «Татар-информ» Татарстан Дәүләт Советының Россия Конституциясенә төзәтмәләр турындагы законны хуплавын хәбәр иткән иде.


*https://tatar-inform.tatar/news/politics/01-04-2020/konstitutsiya-turynda-bolshakov-hokukyy-suverenitet-sanktsiyal-r-arkasynda-kir-k-5733096*

*Фото: Рамиль Гали*



Следите за самым важным и интересным в Telegram-каналеТатмедиа

## Нет комментариев
Конституция турында Большаков: Хокукый суверенитет санкцияләр аркасында кирәк